Үш мегаполистің әкімі орнын босатады
"Үш мегаполистің әкімі орнын босатады" | "https://abai.kz/post/92534"
TITLE: Үш мегаполистің әкімі орнын босатады
URL: https://abai.kz/post/92534
META: "Үш мегаполистің әкімі орнын босатады" | "https://abai.kz/post/92534"
DATE: 12.06.2019
AUTHOR(s): Abai.kz
TOTAL WORDS: 199
TEXT: Президент Қасым-Жомарт Тоқаев Нұр-Сұлтан, Алматы, Шымкент қалаларының және облыстардың әкімдері туралы жарлыққа қол қойды. Бұл туралы Ақорданың ресми сайты мәлімдеді. "Қазақстан Республикасы Конституциясының 87-бабының 5-тармағына сәйкес жаңадан сайланған Қазақстан Республикасының Президенті қызметіне кіріскен кезде Нұр-Сұлтан, Алматы, Шымкент қалаларының және облыстардың әкімдері өкілеттігінің тоқтатылуына байланысты ҚАУЛЫ ЕТЕМІН: 1. Нұр-Сұлтан, Алматы, Шымкент қалаларының және облыстардың әкімдері тиісті әкімдер тағайындалғанға дейін өз міндеттерін атқаратын болсын. 2. Осы Жарлық қол қойылған күнінен бастап қолданысқа енгізіледі", - делінген Ақорданың хабарламасында. Айта кетерлігі, 9 маусым күні өткен кезектен тыс президенттік сайлауда аталған үш қаланың тұрғындары дауыс беруден төмен көрсеткіш көрсеткен болатын. ОСК ұсынған мәліметке сәйкес 2019 жылғы 9 маусым сағат 20.00-дегі жағдай бойынша тізімге енгізілген сайлаушылардың 77 % сайлау бюллетеньдерін алды. Олардың ішінде: Ақмола облысы бойынша –83% Ақтөбе облысы бойынша – 84,6 % Алматы облысы бойынша – 89 % Атырау облысы бойынша – 71,2 % Шығыс Қазақстан облысы бойынша –84,5% Жамбыл облысы бойынша –81,3% Батыс Қазақстан облысы бойынша – 66,2 % Қарағанды облысы бойынша – 77,1% Қостанай облысы бойынша –84% Қызылорда облысы бойынша – 77,6% Павлодар облысы бойынша –79,5% Түркістан облысы бойынша –84,8% Маңғыстау облысы бойынша –68,3% Солтүстік Қазақстан облысы бойынша –79,8% Алматы қаласы бойынша –52,2% Шымкент қаласы бойынша –67,1% Нұр-Сұлтан қаласы бойынша –68,3% Abai.kz
